وزارت دفاع
ہندوستانی کوسٹ گارڈ نے تمل ناڈو کی لاپتہ ماہی گیری کشتی ‘مرسڈیز’ کو بچایا
نئی دہلی یکم مئی 2021: ہندوستانی کوسٹ گارڈ نے ، سمندر میں تلاشی اور بچاؤ کے ایک اور کامیاب آپریشن میں ، 24 اپریل ، 2021 ء سے گوا سے تقریبا 1100 کلومیٹر  کے فاصلے پر شروع کیے گئے بڑے پیمانے پر سرچ آپریشن میں گمشدہ تمل ناڈو ماہی گیری کی کشتی ‘مرسڈیز’ کو بچایا ہے۔ ماہی گیری والی یہ کشتی، عملہ کے 11افراد کے ساتھ ، 06 اپریل 2021 کو تامل ناڈو کے تھینگاپٹنم فشینگ بندرگاہ سے 30 دن کے سفر کے لئے مغربی کیرالہ میں گہرے سمندرمیں ماہی گیری کے لئے روانہ ہوئی تھی۔ 24 اپریل ، 2021 کو ، تمل ناڈو فشریز حکام نے اس علاقے میں چلنے والی دیگر ماہی گیری کشتیوں کے ذریعہ ملبے کو دیکھنے کے بارے میں آگاہ کیا تھا جس میں 'مرسڈیز' کے ڈوب جانے کا گمان کیا جا رہا تھا۔
ممبئی کے ہندوستانی کوسٹ گارڈ کے سمندری بچاؤ رابطہ مرکز  نے اطلاع دی گئی پوزیشن کے قریب، نقل مکانی کرنے والے جہازوں کو، لاپتہ کشتی کی تلاش کے لئے خبردار کرنے کی غرض سے انٹرنیشنل سیفٹی نیٹ  کو فعال کیا۔ اس کے ساتھ ہی ، تعیناتی پر موجود آئی سی جی ایس سمندرہ پراہری کو تلاش کے لئے ہدایت جاری کی گئی۔ ایم آر سی سی  نے علاقے میں چلنے والی ماہی گیری کشتیوں کے ساتھ تلاشی مہم میں شامل ہونے کے لئے مرچنٹ جہازمیرسک ہارسبرگ کے ساتھ رابطہ کیا۔ چونکہ اطلاع دی گئی پوزیشن پاکستان تلاش اور بچاؤ کے علاقے میں واقع ہے، اس لئےایم آر سی سی کراچی سے بین الاقوامی میرین آرگنائزیشن  کے اصولوں کے مطابق بھی مدد کی درخواست کی گئی۔ اصل سرزمین سے فاصلے پر غور کرتے ہوئے، ہندوستانی بحریہ سے لانگ رینج میری ٹائم پٹرول طیارے لانچ کرنے کی درخواست کی گئی۔ معلوم ہوا کہ ماہی گیری کی کشتی میں اے آئی ایس یا کوئی اور ٹرانسپونڈر نہیں تھا جو تلاشی کے یونٹوں کے ذریعہ کشتی کو جلد تلاش کرنے میں مدد فراہم کرسکتا۔اصل سرزمین اور موسم سے فاصلے کے چیلنجوں کے درمیان ، چار دن کی مسلسل تلاش کے بعد یہ لاپتہ کشتی ،جزیرہ لکشدیپ سے تقریبا 370 کلو میٹر کے فاصلے پر پائی گئی تھی۔ آئی سی جی دورنیئر نے یکم مئی 2021 کی صبح کو اس ماہی گیری کی کشتی کی موجودگی کا پتہ لگایا اور اس کی تصدیق کی۔ ایم آر سی سی نے کشتی میں موجود سیٹلائٹ فون پر ماہی گیری کی کشتی سے رابطہ قائم کیا اور عملے کے محفوظ ہونے کی تصدیق کی۔ عبوری طور پر تمل ناڈو فیشریز حکام سے بھی ایک اطلاع موصول ہوئی تھی کہ آئی ایس بی مرسڈیز کے عملے نے سیٹلائٹ فون کے ذریعہ گھر کال کی تھی اور یہ عندیہ دیا تھا کہ وہ محفوظ ہیں۔ آئی سی بی جہاز وکرم کو لکشدیپ کے علاقے میں تعینات کردیا گیا تاکہ وہ کشتی کے عملے کو لاجسٹک اور طبی امداد فراہم کراسکے۔ اس کشتی کا پتہ 19 اپریل 2021 کو لکشدیپ جزائر کے سُہیلی پارسے تقریبا 25 این ایم پر لگایا گیا تھا۔ آئی سی جی ایس وکرم نے ایس بی مرسڈیز کے تمام عملے کو ضروری بنیادی طبی امداد فراہم کی اور خبر دی کہ تمام عملہ محفوظ ہے۔ آئی سی جی ایس وکرم اس کشتی کو اپنی حفاظت میں تھینگاپٹنم فشینگ بندرگاہ پر اس کی بیش بندرگاہ پر لے آیا۔ آئی سی جی انٹرسیپٹر بوٹ ، سی 427 کو یکم مئی 2021 کو آئی سی جی ایس وکرم کے ساتھ ہم آہنگی کے لئے اور ایس بی مرسڈیز کے عملے کے 11 ارکان کے ہمراہ تھینگاپٹنم فشینگ بندرگاہ میں آسانی سے داخلہ کی غرض سے تعینات کیا گیا تھا۔ ماہی گیری کی اس کشتی کو مزید کارروائی کرنے کے لئے اسسٹینٹ ڈائرکٹر فشریز کولاچل ، کے حوالے کردیا گیا ۔انڈین کوسٹ گارڈ نے ،بحری، قومی ،تلاش اور بچاؤ کورڈینیٹر کی حیثیت سے ہر دو دن میں تقریبا ایک جان بچائی ہے جو اوسطاً 3400 مشنوں میں اب تک تقریبا 10 ہزار جانیں بچاچکا ہے۔ انڈین کوسٹ گارڈ گہرے سمندر میں ماہی گیری کے لئے جانے والے ماہی گیروں کی حفاظت کو مستحکم کرنے کے لئے اے آئی ایس ڈسٹیریس الرٹ اور لانگ رینج دو طرفہ مواصلاتی طریقہ کار کے استعمال کی وکالت کررہا ہے۔